stanford-oval/wikipedia huggingface dataset:
Twenty One Pilots

| --- | --- |

 מקום הקמה:  קולומבוס 
 מוקד פעילות:  קולומבוס, אוהיו, ארצות הברית
 תקופת הפעילות:  מ-2009
 סוגה:  היפ הופ אלטרנטיבי, אלקטרופופ, אינדי פופ, רוק, ראפ, אינדי, רוק אלטרנטיבי
 כלי נגינה:  יוקולילי, גיטרה, תופים, חצוצרה, אלקטרוניקה, פסנתר, אורגן חשמלי, בס
 חברת תקליטים:  Fueled by Ramen
 פרסים והוקרה:  Alternative Press Music Award for Artist of the Year 
 twentyonepilots.com
 פרופיל ב-IMDb
 חברים
 טיילר ג'וזף ג'וש דאן 
 חברים לשעבר
 ניק תומאס כריס סלי
 
Twenty One Pilots (נכתב באותיות קטנות בלבד או כ-twenty øne piløts, בתרגום לעברית: עשרים ואחד טייסים) הוא צמד מוזיקלי זוכה פרס גראמי מאוהיו, ארצות הברית. את הלהקה הקים ב-2009 הסולן טיילר ג'וזף, יחד עם ניק תומאס וכריס סלי, שעזבו ב-2011. באותו הזמן הצטרף אל הלהקה המתופף ג'וש דאן, ומאז הוא וג'וזף פועלים יחד כצמד.
הלהקה, שהחלה את דרכה בסטודיו מאולתר שבמחסן, הוציאה שני אלבומים באופן עצמאי, "Twenty One Pilots" ב-2009 ו-"Regional at Best" ב-2011. בשנת 2012 הוחתמה הלהקה בחברת התקליטים Fueled by Ramen, ושנה לאחר מכן הוציאה לאור את אלבום האולפן הראשון שלה "Vessel" שזכה להערכה רבה. פריצת הדרך המרכזית של הלהקה התרחשה עם יציאת האלבום הרביעי "Blurryface" בשנת 2015, יחד עם הסינגלים המצליחים מתוכו "Stressed Out" ו-"Ride". הסינגל "Heathens" ששוחרר שנה לאחר מכן, הפך את הלהקה לשוברת שיאים במצעד הבילבורד הוט 100 האמריקאי, לאחר שהגיע יחד עם הסינגל "Ride" אל חמשת המקומות הראשונים. האלבום החמישי של הלהקה "Trench" שוחרר בשנת 2018, האלבום "Scaled And Icy" שוחרר ב-21 במאי 2021, והאלבום השביעי ”Clancy” שוחרר בתאריך ה-24 במאי 2024
היסטוריה > 2010–2009: הקמת הלהקה והאלבום Twenty One Pilots

טיילר ג'וזף התעניין בכדורסל מגיל צעיר, ונהג לשחק בעיר הולדתו קולומבוס, אוהיו, שם פגש את ניק תומאס לראשונה. בהמשך עבר תומאס לחטיבת הביניים בה למד ג'וזף, והשניים הפכו לחברים. ג'וזף, שמצא בארונו מקלדת אלקטרונית ישנה שהביאה לו אמו לחג המולד, החל לנגן ולחקות מנגינות ששמע ברדיו. בשנים 2007–2008, כשהיה בכיתה י"ב, הקליט ג'וזף אלבום סולו בשם "No Phun Intended" במחסן של הוריו. תומאס ניגן בגיטרה בחלק משירי האלבום, ושיתף פעולה עם ג'וזף בשיר "Trees", ששנים לאחר מכן הפך לאחד השירים המוכרים של הלהקה העתידית.
בזמן שלמד תיאטרון באוניברסיטת אוהיו, פגש ג'וזף את כריס סלי במסיבה. משראה את יכולת הכתיבה והיצירתיות של ג'וזף, הציע לו סלי להקים להקה. ג'וזף, שהתרשם מאולפן ההקלטות שבנה סלי כמתופף בביתו, הסכים לנגן יחד עם סלי והחל לשתף איתו את רעיונותיו. לפני הופעתם הראשונה, הזמין ג'וזף את ניק תומאס להצטרף ללהקה בתור בסיסט. ב-2009 עברו חברי הלהקה לבית משלהם, ובמחסן החלו ליצור ולהקליט את אלבומם הראשון. תחילה ניגנה הלהקה באולמות ובקלאבים רבים באזור קולמבוס, שהיו בעלי סוגות מוזיקליות רבות שהשפיעו על סגנון הכתיבה של ג'וזף, כמו מוזיקה אלקטרונית ומטאל. כדי למשוך אנשים נוספים להופעות, החלו חברי הלהקה ללבוש תלבושות מיוחדות ולבצע תרגילי אקרובטיקה על הבמה. לבסוף, בחרה הלהקה את שמה מתוך המחזה "כולם היו בניי" (באנגלית: All My Sons) של המחזאי האמריקאי ארתור מילר המתמודד עם שאלת מוסריותו של אדם המחליף את אחריותו כלפי החברה כולה באחריות למשפחתו, לאחר שגרם למותם של עשרים ואחד טייסים.
ב-29 בדצמבר 2009 הלהקה הוציאה לאור את אלבום הבכורה שלה "Twenty One Pilots" והחלה להופיע באוהיו. שיווק ההופעות היה חובבני, ואמו של ג'וזף עמדה מחוץ לאובנירסיטת אוהיו וחילקה כרטיסים. באותו הזמן השתתפה הלהקה בתחרויות "Battle of the Bands" במועדונים מוכרים בקולומבוס. ב-2010 פרסמה הלהקה שני שירים בחשבון ה-SoundCloud שלה - גרסה מחודשת לשיר "Time to Say Goodbye" של שרה ברייטמן ואנדראה בוצ'לי, וגרסת כיסוי לשיר "Jar of Hearts" של כריסטינה פרי. הראשון מביניהם היה השיר הראשון של הלהקה ששמע ג'וש דאן, והיה אחת מהסיבות שבעקבותיהן רצה להיפגש עם ג'וזף.
היסטוריה > 2012–2011: שינויים בהרכב ו-Regional at Best

ב-8 במאי 2011 עזב כריס סלי את הלהקה לאחר שכתב בעמוד הפייסבוק שלה שעליו להתמקד בעבודה ובחייו האישיים. כחודש לאחר מכן, כתב גם ניק תומאס שהוא צריך להשקיע את עיקר זמנו בלימודים, ולכן עוזב את הלהקה. לפני שעזב, הזמין סלי את שותפו לעבודה ג'וש דאן שהיה חבר של הקבוצה ומתופף בלהקה "House of Heroes", להצטרף ללהקה ולקחת את תפקידו כמתופף. דאן, שהתרשם מהפוטנציאל של הלהקה ומהחזון של ג'וזף, הסכים והצטרף ללהקה שבועות בודדים לפני עזיבתו של תומאס. במשך זמן מה לאחר עזיבתם, נותרו סלי ותומאס מעורבים בשיווק ובפרסום הלהקה. תומאס, שהלך ללמוד בצפון קרוליינה, חזר לאחר שנה לגור יחד עם ג'וזף ודאן בקולומבוס והחל לנהל את שיווק המוצרים של הלהקה. תומאס המשיך להיות פעיל בהפצה ובשיווק גם במהלך ההפקה של האלבום "Blurryface" ובסיבוב ההופעות שאחריו.
בהרכב החדש שכלל את ג'וזף ודאן בלבד, הוציאה הלהקה ב-8 ביולי 2011 באופן עצמאי את האלבום השני שלה "Regional at Best". סלי ותומאס היו שותפים ביצירת הרעיון שמאחורי האלבום, אך יצירתו והפקתו נעשו באופן כמעט בלעדי על ידי ג'וזף. זהו האלבום היחיד שבו ניתן לשמוע קטעי שירה שאינם של ג'וזף. השיר "Kitchen Sink" מתוך האלבום כולל קטע ראפ של זאק, אחיו של ג'וזף, ואל השיר "Be Concerned" הצטרף חברו של ג'וזף מהאוניברסיטה, הזמר "Jocef".
מספר חודשים לאחר יציאת האלבום, ולאחר שביססה את קהל המעריצים שלה באזור קולומבוס דרך הרשת החברתית ובהופעות רבות, הופיעה הלהקה בהיכל "Newport Music Hall" שבקולומבוס לאחר שמכרה את כל הכרטיסים למופע. ההישג היה מרשים במיוחד לנוכח העובדה שהלהקה הייתה מקומית ופעלה באופן עצמאי, והוא תפס את תשומת לבם של כמה חברות תקליטים שתהו האם הלהקה תוכל להצליח גם מחוץ לאוהיו. הלהקה פתחה את סיבוב ההופעות של האלבום יחד עם להקת הרוק "!CHALLENGER", אותו תיעדה בסדרת סרטונים שהועלו לערוץ היוטיוב של הלהקה. באותה השנה, שחררה הלהקה שני שירים נוספים דרך רשימת התפוצה שלה באימייל - "House of Gold" ו-"Two". ב-2012, פרסמה הלהקה שיר חדש בשם "Goner" יחד עם וידאו קליפ. בשלב מאוחר יותר, נכתב והוקלט השיר מחדש, ושוחרר שנית באלבום הרביעי של הלהקה "Blurryface".
לאחר שחתמה הלהקה על הסכם עם חברת התקליטים Fueled by Ramen ב-2012, האלבום הופסק לחלוטין וזכויותיו הועברו לחברת התקליטים. כתוצאה מכך, האלבום הוסר מהחנויות הדיגיטליות ומכירת העותקים של האלבום נעצרה. בעקבות זאת, עותקים פיזיים של האלבום נחשבים היום לנדירים ולמבוקשים מאוד בידי המעריצים. חלק משירי האלבום הוקלטו מחדש והופיעו גם באלבום הבא של הלהקה, "Vessel",  ששת השירים "Slowtown", "Anathema", "Ruby", "Be Concerned", "Clear" ו-"Two" לא חודשו ונהפכו מאז ללא זמינים, מאחר שלא ניתן למצוא את האלבום ברוב שירותי המוזיקה העיקריים. אף על פי כן, ניתן למצוא את האלבום בשירות המוזיקה Deezer, וכן חלק משירי האלבום בפנדורה.
היסטוריה > 2014–2012: חתימה עם חברת התקליטים ו-Vessel

ב-30 באפריל 2012, הכריזה הלהקה במהלך הופעתה שחתמה על הסכם עם חברת התקליטים Fueled by Ramen, חברת הבת של Atlantic Records, שאחראית להצלחות של אמנים רבים מז'אנרים דומים, כמו פאניק! אט דה דיסקו ופאראמור. כחלק מההסכם עם החברה, הצליח ג'וזף לשמור על בעלות הלהקה על אלבומה הראשון "Twenty One Pilots", שנשאר זמין בצורה דיגיטלית. עם זאת, הזכויות על האלבום השני "Regional at Best" הועברו לחברת התקליטים, וכתוצאה מכך האלבום ומכירותיו הופסקו והוא הוסר מהחנויות הדיגיטליות. ב-17 ביולי הוציאה הלהקה את ההקלטות הראשונות שלה דרך Fueled by Ramen, כחלק ממיני אלבום בשם "Three Songs", שכלל שלושה שירים מתוך האלבום הבא של הלהקה "Vessel". ב-11 בספטמבר יצא הסינגל הראשון "Holding on to You" מתוך האלבום, וב-14 בנובמבר שוחרר גם וידאו קליפ לשיר. הסינגל היה השיר הראשון של הלהקה שנכנס למצעדי המוזיקה, והגיע למקום ה-11 בטבלת שירי הרוק האלטרנטיביים של מצעדי הבילבורד בארצות הברית. הסינגל השני מתוך האלבום, "Guns for Hands", יצא לאור ב-26 בדצמבר באותה השנה, ומעט לאחר מכן שוחרר גם לו וידאו קליפ.
ב-8 בינואר 2013 יצא לאור אלבום האולפן השלישי של הלהקה "Vessel". האלבום כלל שישה שירים מתוך האלבום הקודם של הלהקה "Regional at Best" שהוקלטו מחדש, וכך הם הוחזרו לחנויות הדיגיטליות בגרסאותיהם החדשות, לאחר שהוסרו מהן בעקבות העברת הזכויות על האלבום. עטיפת האלבום כוללת את הסבים של ג'וזף ודאן, לאחר ששניהם הציגו אותה לחברת התקליטים כדי לראות כיצד יגיבו. לאחר שהחברה הסכימה, החליטו השניים להשאיר את העטיפה. באחד הראיונות, הסביר ג'וזף שהמשמעות מאחורי שם האלבום (בתרגום לעברית: כלי), היא שהגוף שלנו הוא כלי שנושא בתוכו דבר חשוב בהרבה מהקליפה החיצונית, ובמותנו, הוא משתחרר וממשיך הלאה.
האלבום הגיע למקום ה-21 במצעד האלבומים "בילבורד 200", והלהקה זכתה להצלחה ברחבי העולם. במאי 2013, הכריזה הלהקה שתופיע במופעי החימום בסיבוב ההופעות של הלהקה Fall Out Boy, יחד עם פאניק! אט דה דיסקו. באוגוסט הופיעה הלהקה בפעם הראשונה בתוכנית אירוח לילית, וביצעה את השיר "House of Gold" בתוכנית "Conan" האמריקאית. ב-13 באפריל 2014 הופיעה הלהקה עם השיר "Car Radio" בטקס פרסי הסרטים והטלוויזיה של MTV, וכשבועיים לאחר מכן ביצעה אותו השיר גם בתוכנית האירוח "Late Night with Seth Meyers".
בספטמבר 2014, פתחה הלהקה את סיבוב ההופעות הבין-לאומי שלה "Quiet Is Violent World Tour", שנמשך כחודשיים. הלהקה שילבה בסיבוב גם הופעות שהגיעו מבקשות של ערים שונות בעולם, ואף השתתפה במספר פסטיבלי מוזיקה כמו "Lollapalooza", "Bonnaroo", "Boston Calling" ו-"Firefly". ב-31 בדצמבר 2014 הוציאה הלהקה וידאו קליפ עבור השיר "Ode to Sleep". הסרטון, שכלל קטעים מתוך שלוש הופעות שונות של הלהקה בשלוש השנים האחרונות, תיאר את הגדילה המהירה של הלהקה, החל מלהקה מקומית קטנה בקולומבוס, ועד ללהקה ידועה ומוכרת בקנה מידה לאומי. מגמת הצלחה זו עתידה להימשך גם בשנים הבאות של הלהקה, ובייחוד באלבומה הבא.
היסטוריה > 2017–2015: Blurryface

ב-17 במרץ 2015 הודיעה הלהקה כי אלבום האולפן הרביעי שלה "Blurryface" צפוי לצאת לאור ב-19 במאי באותה השנה, ופרסמה את הסינגל הראשון ממנו, "Fairly Local". הסינגל השני מהאלבום, "Tear in My Heart", יצא לאור ב-6 באפריל, ובאותו החודש יצא גם הסינגל השלישי ממנו, "Stressed Out". שני סינגלים נוספים מהאלבום, "Lane Boy" ו-"Ride", פורסמו ב-4 במאי וב-12 במאי בהתאמה, ולאחר כמה ימים פורסם גם וידאו קליפ לאחרון. האלבום יצא לאור לבסוף ב-17 במאי 2015, יומיים לפני המועד המתוכנן. ב-20 ביולי פורסם קליפ גם לשיר "Lane Boy", וב-4 בפברואר 2017, לאחר כשנה וחצי, הוציאה הלהקה קליפ לשיר "HeavyDirtySoul" מתוך האלבום.
האלבום זכה להצלחה גדולה, ותרם משמעותית לפרסום הלהקה בעולם. בין השירים המצליחים ביותר של האלבום ניתן למצוא את "Stressed Out" ו-"Ride", שנכנסו לראש מצעד הבילבורד הוט 100, והגיעו למקומות 2 ו-5 בהתאמה. בנוסף לכך, הווידאו קליפ של "Stressed Out" שפורסם ביוטיוב חצה את רף 2 מיליארד הצפיות, וממוקם ברשימת 50 הסרטונים הנצפים ביותר באתר. הישג משמעותי נוסף של השיר נרשם כאשר הוא זיכה את הלהקה ב-12 בפברואר 2017 בפרס גראמי בקטגוריית ביצוע הפופ הטוב ביותר של צמד או של הרכב. לקבלת הפרס עלו חברי הלהקה אל הבמה בתחתונים, וציינו בנאום זכייתם שעשו זאת כקיום הבטחתם האחד לשני כאשר היו צעירים.
הסינגל "Heathens" שהוציאה הלהקה ב-16 ביוני 2016 והופיע בפסקול הסרט "יחידת המתאבדים" שפורסם מאוחר יותר באותה השנה, נחל גם הוא הצלחה רבה, ואף היה השיר השני של הלהקה שהקליפ שלו חצה את מיליארד הצפיות ביוטיוב, לאחר "Stressed Out".
היסטוריה > 2020–2018: Trench

ב-5 באוקטובר 2018 יצא האלבום החמישי של הלהקה "Trench". לאחר שנה בה נמצאה הלהקה בהפסקה ונמנעה מהופעה ברשתות החברתיות או בציבור, חזרה הלהקה יחד עם פרסום שני הסינגלים הראשונים שלה - "Jumpsuit" ו-"Nico and the Niners", וכן וידאו קליפ עבור "Jumpsuit". בהמשך הצטרף וידאו קליפ גם עבור "Nico and the Niners", ויחד עם הקליפ של הסינגל הנוסף "Levitate", יצרו השלושה טרילוגיית הסובבים כולם סביב העיר הבדיונית Dema. הסינגל האחרון שפורסם, "My Blood", יצא לאור ב-27 באוגוסט, ובווידאו קליפ שנוסף אליו ניתן לראות את סולן הלהקה, טיילר ג'וזף, מנגן באולפן ההקלטות במקביל לשיר בנוסף לכך הלהקה העלה ביחד עם השירים שני שירים שטיילר ג'וזף כתב לאשתו "smithereens" ולסבא שלו "legend", שנפטר.
הלהקה גם הודיעה על סיבוב ההופעות הקרוב שלה "The Bandito Tour" שהחל ב-16 באוקטובר 2018. בין היתר עתיד סיבוב ההופעות לעבור בארצות הברית, באוסטרליה, ברוסיה וברוב ארצות אירופה.
קצת בסוף 2018 הוציאה הלהקה את הקליפ לשיר "chlorine".
ביולי 2019 הלהקה הוציאה קליפ לשיר "the hype" והתחילה את סבב ההופעות מחדש.
הלהקה הוציאה סינגל חדש בשם "level of concern" שיר קיצבי וגרובי שהוציאו בזמן הקורונה בה הם מדברים על הסגר והרגשות שלנו בו זמנית. בנוסף, לכבוד חג המולד, הלהקה הוציאה סינגל בשם "Christmas saves the year".
היסטוריה > 2021–2023: Scaled and Icy

ב-7 באפריל 2021 הוציאה הלהקה את השיר "Shy Away". ב-30 באפריל 2021, יצא הסינגל "Choker", ב-18 במאי 2021 יצא הסינגל "Saturday".
ב-21 במאי יצא האלבום במלואו.
העידן הסתיים סופית עם הודעתו של סולן הלהקה טיילר ג'וזף כמו גם סיבוב ההופעות.
היסטוריה > 2024-הווה: Clancy

ב-22 בפברואר 2024 הלהקה הוציאה סרטון בשם ״I Am Clancy” ובו מתואר כל הסיפור שעומד מאחורי שלושת האלבומים הקודמים. בנוסף הלהקה הודיעה על שיר חדש שיצא בשבוע שאחרי. [דרוש מקור]
ב-29 בפברואר יצא השיר הראשון באלבום ״overcompensate”. כמה שעות לפניכן הלהקה הודיעה שהאלבום ייצא במלואו בתאריך ה-17 במאי ובנוסף פרסמה את רשימת ההשמעה שלו. [דרוש מקור]
ב-27 במרץ יצא השיר השני באלבום "next semester".  כשעה לאחר יציאת השיר הודיעה הלהקה על סיבוב הופעות עולמי  ב-2024-2025 בשם "The Clancy World Tour".
ב-23 באפריל, פחות מחודש ליציאת האלבום, הודיע סולן הלהקה טיילר ברשתות החברתיות שיציאת האלבום נדחית בשבוע לתאריך ה-24 במאי.
בתאריך ה-24 במאי האלבום יצא במלואו, בנוסף הם צילמו וידאו קליפ לכל שיר באלבום ושידור הבכורה של כל שיר וקליפ התקיים בשידור חי בערוץ היוטיוב שלהם בהשתתפותם.
סגנון מוזיקה

Twenty One Pilots יוצרים סגנון מוזיקה משלהם, שמכיל בתוכו אלמנטים של כמה סגנונות. הם עובדים עם אורגן (לפעמים אורגן אלקטרוני), תופים (לעיתים משולבים גם תופים אלקטרוניים), קולות (שכוללים גם ראפ), בס ויוקולילי.
הם כותבים את השירים שלהם בעצמם.
אנשים מתקשים להגדיר את סגנון המוזיקה של הלהקה, מכיוון שהוא מורכב מכמה סגנונות שונים. למרות זאת, רוב המעריצים (והלהקה עצמה) מגדירים את עצמם כלהקת פופ סכיזופרני (ואינדי פופ). כל חברי הלהקה (בעבר ובהווה) מגדירים עצמם נוצרים אבל לא מתייחסים ללהקה בתור להקה נוצרית.
דיסקוגרפיה > אלבומים

2009: Twenty One Pilots
2011: Regional at Best
2013: Vessel
2015: Blurryface
2018: Trench
2021: Scaled And Icy
2024: Clancy
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 2024 | שיר מקורי – סדרת טלוויזיה/מיני-סדרה | "The Line" מתוך "ארקיין" | מועמדות |  |
הערות שוליים

↑  Episode 10 - Nick Thomas, The Twenty One Pilots Podcast באתר SoundCloud
↑  "Twenty One Pilots Biography" באתר Billboard
↑  "With debut album set for release, Columbus duo Twenty One Pilots poised to break out" באתר "The Columbus Dispatch"
↑  Member Change: Chris' Farewell, בעמוד הפייסבוק של הלהקה
↑  Nick Thomas' Farewell, בעמוד הפייסבוק של הלהקה
↑  Interview with Twenty One Pilots’ Tyler Joseph and Josh Dun, part 1, באתר "Columbus Alive"
1 2  Episode 05 - Chris Salih, The Twenty One Pilots Podcast באתר SoundCloud
↑  REVIEW: TWENTY ONE PILOTS – REGIONAL AT BEST, באתר "Mezzic"
↑  “The Regional At Best Tour” featuring CHALLENGER! and Twenty One Pilots Kicks Off July 16th in Chicago IL!!, באתר "NeuFutur Magazine"
↑  Regional at Best, באתר Genius
↑  Twenty One Pilots: Every Album, Ranked, באתר radio.com
↑  With debut album set for release, Columbus duo Twenty One Pilots poised to break out, באתר The Columbus Dispatch
↑  ALBUM ANNOUNCEMENT/VIDEO PREMIERE: TWENTY ONE PILOTS, ‘THREE SONGS’ EP; “HOLDING ONTO YOU” LIVE, באתר Alternative Press
↑  twenty one pilots: Holding On To You, באתר יוטיוב
↑  twenty one pilots: Guns For Hands, באתר יוטיוב
↑  Twenty One Pilots on Genre Fusion, Mortality & The Lines in Their Name, באתר יוטיוב
↑  TWENTY ONE PILOTS ADDED TO FALL OUT BOY ARENA TOUR, באתר Alternative Press
↑  WATCH TWENTY ONE PILOTS PERFORM “HOUSE OF GOLD” ON ‘CONAN’, באתר Alternative Press
↑  WATCH TWENTY ONE PILOTS PERFORM “CAR RADIO” ON ‘LATE NIGHT WITH SETH MEYERS’, באתר Alternative Press
↑  How Twenty One Pilots' Tyler Joseph Captured Their Career on Film for 'Ode to Sleep', באתר בילבורד
↑  Hear twenty one pilots’ eerie new single “Fairly Local” from impending album ‘Blurryface’, פורסם ב-17 במרץ 2015
↑  SURPRISE! Twenty One Pilots Release "Blurryface" Early!, פורסם ב-17 במאי 2015
↑  Chris Willman, Hans Zimmer and the Scores and Songs of ‘Emilia Pérez’ and ‘Wild Robot’ Lead Winners’ List at 2024 Hollywood Music in Media Awards, Variety, ‏2024-11-21 (באנגלית אמריקאית)
| Twenty One Pilots |
| --- | --- | --- |
טיילר ג'וזף • ג'וש דאן
ניק תומאס • כריס סליח
| אלבומי אולפן | Twenty One Pilots •‏ Regional at Best •‏ Vessel •‏ Blurryface •‏ Trench •‏ Scaled And Icy •‏ Clancy |  |
| סינגלים | Holding on to You •‏ Guns for Hands •‏ Lovely •‏ House of Gold •‏ Fake You Out •‏ Car Radio •‏ Fairly Local •‏ Tear in My Heart •‏ Stressed Out •‏ Lane Boy •‏ Ride •‏ Heathens •‏ Heavydirtysoul •‏ Jumpsuit •‏ Nico and the Niners •‏ Levitate •‏ My Blood •‏ Chlorine •‏ The Hype •‏ Level of Concern •‏ Christmas Saves the Year •‏ Shy Away |  |
דיסקוגרפיה של Twenty One Pilots
| --- | --- |
בקרת זהויות :  BnF: cb16992609n (data)  GND: 1031978143  ISNI: 0000 0004 7005 1858  LCCN: no2013085079  MusicBrainz: a6c6897a-7415-4f8d-b5a5-3a5e05f3be67  NKC: xx0214474  VIAF: 296295093   WorldCat (עם VIAF): 296295093
גלגל פולקרק

| --- | --- |

 מידע כללי
 סוג:  מעלית סירות, אטרקציה תיירותית 
 על שם:  פולקרק 
 מיקום:  פולקרק 
 מדינה:  הממלכה המאוחדת 
 הקמה ובנייה
 תקופת הבנייה:  ? – 24 במאי 2002
 תאריך פתיחה רשמי:  24 במאי 2002 
 חומרי בנייה:  פלדה 
 
 קואורדינטות:  56°00′01″N 3°50′30″W﻿ / ﻿56.000277777778°N 3.8416666666667°W﻿ / 56.000277777778; -3.8416666666667
 www.thefalkirkwheel.co.uk
  (למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני גלגל פולקרק(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני גלגל פולקרק
 
גלגל פוֹלְקֶרְק (באנגלית: Falkirk Wheel) הוא שמה של מעלית סירות בסקוטלנד, המחברת את תעלת פורת' אנד קלייד עם תעלת יוניון. המעלית, הנקראת על שמה של העיר הסמוכה פולקרק בסקוטלנד התיכונה, נחנכה בשנת 2002. שתי התעלות אותן היא משרתת היו מחוברות בעבר על ידי מערכת של 11 תאים סכורים (locks), אך השימוש בהם פסק עוד בשנות השלושים של המאה הקודמת, הם מולאו אדמה והוסבו לשטחי בנייה.
התוכנית לשיקום התעלות בסקוטלנד התיכונה המחברות את גלאזגו עם אדינבורו נוהלה על ידי רשות נתיבי המים הבריטית בסיוע ובמימון של שבע רשויות מקומיות, חברת הפיתוח הציבורית "סקוטלנד אנטרפרייז", קרן הפיתוח האזורי של האיחוד האירופי (ERDF) וְועדת המילניום. המתכננים החליטו כבר בתחילה לבנות מעלית־סירות חדשנית ובולטת בנוף שתחבר את שתי התעלות ולא לשחזר את מערכת התאים הסכורים ההיסטורית. מבין ההצעות שהוגשו לוועדה נבחר העיצוב של "גלגל פולקרק", הכולל גם מרכז מבקרים ובו חנות, בית קפה ואולם כינוסים.
הפרש הגבהים בין שתי התעלות במקום בו ניצב הגלגל הוא 24 מטרים, כגובהו של בניין בן שמונה קומות. תעלת יוניון גבוהה ב-11 מטרים מן האקוודוקט המתחבר לקצה העליון של הגלגל, והסירות חייבות לעבור דרך שני תאים סכורים על מנת לרדת מן התעלה אל האקוודוקט. האקוודוקט לא הוקם בגובה רב יותר, כדי לא לפגוע בשרידי חומת אנטונינוס העוברת במקום.
התאים, המלאים במים, מתוכננים כך שמשקלם יהיה שווה זה לזה, ללא קשר למשקל כלי השיט הנמצא בכל אחד מהם, זאת תוך שמירת גובה אחיד של המים בכל תא, בהתאם לכמות המים הנדחית על ידי כלי השיט הנמצא (או לא נמצא) בו.
לכן, לצורך העלאה והורדה יחידה של הגלגל - חצי סיבוב - נדרש הספק זעום יחסית של 22.5 קילוואט (30.2 כ"ס) המניע עשרה מנועים הידראוליים, הצורכים אנרגיה של 1.5 קילוואט שעה (5,100 BTU) בערך כמו שנדרש להרתחת שמונה קומקומי מים.
המתקן שוכן ליד המצודה הרומית העתיקה הנקראת Rough Castle Fort. הכפר הקרוב ביותר הוא טמפורהיל. גלגל פולקרק נחנך ב-24 במאי 2002 על ידי המלכה אליזבת, כחלק מהחגיגות לציון יובל החמישים להכתרתה.
תצלום פנורמי של גלגל פולקרק
ראו גם

מעלית הסירות נידרפינוב
חן שרייבר

| --- | --- |

 לידה:  19 בינואר 1966 (בן 58) בני ברק, ישראל 
 מדינה:  ישראל 
 השכלה:  תואר ראשון בכלכלה ותואר שני במנהל עסקים (אוני' בר-אילן)
 עיסוק:  רואה חשבון
 
 נשיא לשכת רואי חשבון
 דירקטור ו-CFO
 
חן שרייבר (נולד ב-19 בינואר 1966) הוא רואה חשבון ישראלי, נשיא לשכת רואי החשבון בישראל מאז אוקטובר 2021.
ביוגרפיה

שרייבר נולד ב-1966 בבני ברק. למד בתיכון אורט סינגלובסקי ושירת בצה"ל כטכנאי קשר.
למד תואר ראשון בכלכלה באוניברסיטת בר-אילן בין השנים 1988–1991, ותואר שני במימון באוניברסיטת בר-אילן בין השנים 1992–1993. ב-1998 קיבל תעודה בחשבונאות. מחזיק ברישיון רואה חשבון (CPA) ממועצת רואי החשבון בישראל ובתעודת יועץ פנסיוני (CPC) ממשרד האוצר.
בשנת 2013 ייסד משרד רואי חשבון עצמאי, המתמחה בבקרת תהליכים ובייעוץ בהאצת צמיחה והשבחת חברות, וכן ייסד את המרכז הארצי להכשרת דירקטורים, מנהלי כספים וחשבים. לפני כן עבד בחברות ציבוריות שונות כסמנכ"ל כספים.
פעילות עסקית וציבורית

את תחילת דרכו המקצועית עשה שרייבר בבנק דיסקונט בתחום הערכת סיכון אשראי. בהמשך שימש כסמנכ"ל כספים בחברות שונות בתחומי המסחר, הקמעונאות, התעשייה והנדל"ן וביניהן קבוצת החברה לישראל, קבוצת בני גאון בע"מ ומגה ספורט. בשנת 2009 זכה לאות הפורום ל-CFO (סמנכ"ל הכספים) המצטיין במשק. ב-2010 שימש שרייבר כסמנכ"ל כספים באפקון החזקות בע"מ ועם כניסתו לתפקיד ביצע גיוס חוב של 100 מיליון ש"ח ומיזג לקבוצה שתי חברות.
ב-2019 מונה על ידי שר המשפטים דאז, אמיר אוחנה, לחבר מועצת רואי החשבון ומשמש גם כחבר הוועד המרכזי בלשכת רואי החשבון החל משנת 2009, וכחבר בוועדה למינוי רו"ח וקביעת שכרם מטעם רשות החברות הממשלתיות.
באוקטובר 2021 נבחר על ידי האספה הכללית של לשכת רואי החשבון בישראל לנשיא הלשכה, בספטמבר 2024 נבחר לכהן לקדנציה נוספת..
חיים אישיים

שרייבר נשוי לחלי, ואב לארבעה ילדים. הוא ומשפחתו מתגוררים ברמת גן.
הערות שוליים

↑  אלה לוי-וינריב, ‏עכשיו זה רשמי: רו"ח חן שרייבר נכנס לתפקיד נשיא לשכת רואי החשבון, באתר גלובס, 26 באוקטובר 2021
↑  היום אפשר להיות דירקטורים יותר מוקדם ממה שחשבתם, באתר המרכז הארצי להכשרת דירקטורים
1 2 3  חן שרייבר, באתר www.cfo-forum.org
↑  כתבה ב'ישראל היום', באתר www.israelhayom.co.il
↑  אלה לוי-וינריב, ‏עכשיו זה רשמי: רו"ח חן שרייבר נכנס לתפקיד נשיא לשכת רואי החשבון, באתר גלובס, 26 באוקטובר 2021
↑  גד ליאור, רו"ח חן שרייבר נבחר לתפקיד נשיא לשכת רואי החשבון, באתר ynet, 12 באוקטובר 2021
↑  ניצחון לנשיא לשכת רואי החשבון: רוב בנציגות לוועד המנהל ולוועד המרכזי, באתר אייס, 25 בספטמבר 2024
לבונטין 7

| --- | --- |

 מידע כללי
 סוג:  מועדון
 מיקום:  תל אביב-יפו 
 מדינה:  ישראל 
 
 קואורדינטות:  32°03′42″N 34°46′29″E﻿ / ﻿32.06172°N 34.77474°E﻿ / 32.06172; 34.77474
 levontin7.com
 תבנית:לשוניות2
 
לבונטין הוא מועדון להופעות אינדי בתל אביב. נחשב לאחד ממוסדות האינדי החשובים בישראל, וממועדוני הלילה היחידים שאינם למטרות רווח.
על המועדון

המועדון הוקם ביולי 2006 על ידי אסיף צחר, דניאל שריד ואילן וולקוב במטרה לשמש במה למוזיקה שאינה פופולרית, כמו ג'אז, רוק ואוונגרד. המועדון מופעל על ידי עמותת "א.מ.א. - אומנות מקורית אלטרנטיבית", הנתמכת על ידי עיריית תל אביב-יפו ומשרד התרבות. נכון לשנת 2024 מופעלים בתל אביב שני מועדוני הופעות בלבד על ידי עמותות, לבונטין 7 והמרץ2, כשהראשון היחיד שנתמך באופן קבוע. שאר המועדונים בעיר הם בבעלות פרטית.
הערות שוליים

↑  אורן דגן, ‏17 שנה ללבונטין 7: המועדון שגילה את שלומי שבן ואביתר בנאי ממשיך להיות בית למוזיקאים צעירים, באתר דבר העובדים בארץ ישראל, 5 ביולי 2023
ערך זה הוא קצרמרבנושא תל אביב-יפו ובנושא מוזיקה. אתם מוזמנים לתרום לוויקיפדיה ו.
פוליטיקה של מצרים

מצרים היא רפובליקה נשיאותית. בראש המדינה עומד נשיא מצרים הנבחר אחת ל-4 שנים בבחירות ישירות. תחת הנשיא פועל הפרלמנט הנבחר בבחירות נפרדות אחת ל-5 שנים והוא מורכב משני בתים: עליון הסנאט המצרי המשמש כגוף המייעץ לנשיא, ותחתון אשר נקרא אספת העם.
מצרים המודרנית הקדם רפובליקאית

מצרים המודרנית נוסדה ב-1805 עם מינויו של מוחמד עלי לואלי של מצרים במקומו של השליט הקודם מטעם האימפריה העות'מאנית חורשיט אהמט פאשא, המינוי נתקבל בפירמאן עליו חתם סלים השלישי כשנתיים לפני הדחתו על ידי היניצ'רים ובן דודו מוסטפא הרביעי. משלב זה מתחלקת מצרים למספר תקופות כשהראשונה בהן היא שושלת מוחמד עלי, בתחילת תקופה זו היה מוחמד עלי וסאל אך עד מהרה מרד בשלטון המרכזי של האימפריה והמדינה תפקדה כעצמאית.
בתקופת השושלת גם שונתה הגדרת השליט לח'דיו, שינוי זה ביטא את מעמדו של השליט והשושלת בעיני האימפריה העות'מאנית. התקופה השנייה היא תקופת ח'דיוות מצרים, בתקופה זו אשר הייתה גם היא תחת שושלת מוחמד עלי, הוקמו ממשלה ופרלמנט והואצו תהליכים של קשרי חוץ עם צרפת ובריטניה.
התקופה השלישית היא תקופת סולטנות מצרים, תקופה זו החלה עם פרוץ מלחמת העולם הראשונה כאשר הח'דיו של מצרים עבאס חלמי השני צידד באימפריה העות'מאנית כחלק ממעצמות המרכז ובריטניה הודיעה כי מצרים היא מעתה מדינת חסות של האימפריה הבריטית. בשלב זה הודח עבסא חלימי השני ונוסדה סולטנות מצרים בראשה עמד הסולטן חוסיין כאמל ששלט עתה במצרים ובסודאן.
התקופה הבאה היא תקופת המלוכה. בעקבות מהומות 1919 במצרים הכירה בריטניה בעצמאותה של מצרים והסולטן המכהן פואד הראשון הפך למלך הראשון של ממלכת מצרים.ב-19 באפריל 1922 אושרה חוקה חדשה ובהמשך החודש הוכרז על בחירות לפרלמנט בן שני בתים. הבחירת שנערכו לבסוף ב-12 בינואר 1924 הסתיימו בניצחון מפלגת הופד בראשות סעד זע'לול אשר זכתה להקים את ממשלתה העצמאית הראשונה של מצרים. עיקר הכוח הפוליטי נותר בידי המלך, אשר היה בעל זכות וטו על חוקים חדשים ויכולת למנות בעצמו חלק מחברי הפרלמנט.
הממלכה הייתה בתחילתה עצמאית רק להלכה, משום שלמעשה הבריטים שלטו במדינה, ורק בשנת 1936 נחתם ההסכם האנגלו-מצרי שהסדיר את סיום הכיבוש האנגלי במצרים, את נסיגת הכוחות הבריטים ממצרים, ואת היחסים בין שתי המדינות בהקשר של יחסי החוץ, וניהול סודאן ותעלת סואץ.
התקופה הבאה היא תקופת הרפובליקה הערבית שלאחר מהפכת הקצינים החופשיים. השלטון הוגדר כרפובליקה אך בפועל הייתה תקופה של משטר של שליט יחיד.